CELEX: 62017TA0093
Language: hu
Date: 2018-09-18 00:00:00
Title: T-93/17. sz. ügy: A Törvényszék 2018. szeptember 18-i ítélete – Duferco Long Products kontra Bizottság („Állami támogatások – Acélipari ágazat – Belgium által az acélipari ágazat több vállalkozásának nyújtott támogatások – A támogatásokat a belső piaccal összeegyeztethetetlennek nyilvánító és a visszatéríttetésüket elrendelő határozat – Indokolási kötelezettség – Az állami támogatás fogalma – Előny – A magánbefektető kritériuma”)

29.10.2018   
            
            
               HU
            
            
               Az Európai Unió Hivatalos Lapja
            
            
               C 392/25
            
         
      A Törvényszék 2018. szeptember 18-i ítélete – Duferco Long Products kontra Bizottság
      (T-93/17. sz. ügy) (1)
      
      ((„Állami támogatások - Acélipari ágazat - Belgium által az acélipari ágazat több vállalkozásának nyújtott támogatások - A támogatásokat a belső piaccal összeegyeztethetetlennek nyilvánító és a visszatéríttetésüket elrendelő határozat - Indokolási kötelezettség - Az állami támogatás fogalma - Előny - A magánbefektető kritériuma”))
      (2018/C 392/30)
      Az eljárás nyelve: francia
      
         Felek
      
      
         Felperes: Duferco Long Products SA (Luxembourg, Luxemburg) (képviselők: J.-F. Bellis, R. Luff és M. Favart ügyvédek)
      
         Alperes: Európai Bizottság (képviselők: É. Gippini Fournier, Bottka V. és G. Luengo, meghatalmazottak)
      
         Az ügy tárgya
      
      A Belgium által a Duferco javára folyósított SA.33926 2013/C (ex 2013/NN, 2011/CP) számú állami támogatásról szóló, 2016. január 20-i (EU) 2016/2041 bizottsági határozat (HL 2016. L 314., 22. o.) részleges megsemmisítése iránt az EUMSZ 263. cikk alapján benyújtott kérelem.
      
         Az ítélet rendelkező része
      
      
                  1)
               
               
                  A Törvényszék a keresetet elutasítja.
               
            
                  2)
               
               
                  A Törvényszék a Duferco Long Products SA-t kötelezi a költségek viselésére.
               
            
         (1)  HL C 121., 2017.4.18.